Yenesesi 1 



1-2 5 Goti*a mu'ki ya'mo talo hu'niye 

1-5 Akeya'vilaga hogoteno Goti'a 
koku'na'mo talo hut eno ma mopamo talo hu'niye. 
Ma mopamo 'mo lokiya o'vai'nigeno mopale ya'mo 
o*male'niyanageno saufa*amo talo hu'niye. 
Goti Auneme'amo ani'mo akofetulega lapatapa 
huno mai'niye. Hani'ageke huno mu'ki 
aupilega hane'niye. Goti'a ina ke huno 
hu'niye, Alika halo, higeno alino hale'niye. 
Goti'a ko alino hale ya'mo ageyana alagepa 
huno hane'nigeno agi'amo felugae huno 
ate'niye. Hani hu ya'mo alino fako huno 
hani'ilagae huno agi'amo ate'niye. Ani 
afina'mo agi'amo hogote af inane. 

6-8' Goti'a ani'mo alino fako huno mago 
ani'mo koku'nate maleteno mago ani'mo ma 
mopafi maleteno folagapi hiya'mo maleteno 
agi'amo hiyane huno ate'niye. Ani afina'mo 

agi'amo lole af inane. 

9-13 Goti'a ina ke huno hu'niye, 
koku'na'mo afepilega ani'mo alika anupa hugeno 
mopamo alino hau hino, huno higeno mopamo afole 
ai'niye. Goti'a ina ke huno hu'niye, Muki 
yosamo, kahaumo^ muki hegafa tali ya'mo hago, 
higeno hage'niye. Muki hegafa tali tali 
ya'mo'mo halate alagamo aeteno mago'e mago'e 
huno hage'niye. Ani afina 'mo agi'amo lole'e 
mago'e af inane. 

14-19 Goti'a ina ke huno hu'niye, Yagemo, 
kaimo/ kanefi'mo afole aiyo, huno hige'a afole 
ai'nae. Yagemo felugamo lesige'apa kai'e 
kanefi'e hani'ilagamo legae, huno hu'ni 'mofe 'mo 
mopafi aino haleno nele. Sale 'mo kaiye'mo 
kafugae'mo alino fako hisayafe'mo talo hu 
male'niye. Ani afina'mo agi'amo lole'e lole'e 
af inane. 

20-23 Goti'a ina ke huno hu'niye. Muki 
noyame muki anipi kafamo afole aiyo, huno 
hige'apa afole ai'nae. Noyame 'e anipi kafa'e 
apamu malete'apa asole asole apana'au male'nae. 
Goti'a muki namamo talo hu'nige'a apano kite 'a 
apamu malete'apa apana'au ali'a apate'nae. Ani 

afina'mo agi'amo naya magokayaga af inane. 

24-2 5 Goti'a ina ke huno hu'niye, 
Mopafati muki yuna afumo, afela afumo, kafamo^ 
yagamo, aise ase kafamo afole aiyo, huno 
hige'apa afole ai'nae. Muki muki yagagafamo 
muki apana'au ali'a apate'nae. 

26-30 Goti'a muki hegafa tali tali ya'mo 
ne'ya'apimo nesayafe'mo yagagafamo talo huno 
apami'niye. 

1:26-2:25 Goti'a vemo talo hu'niye 

Goti'a vemo talo hu'niye. Vemo a'amo talo 
huno agaekana huno talo hu'niye. 

Yenesesi 2 

1-17 Goti'a mopaleti'mo alino vemo talo 
hu'niye. Talo hu maleteno mani vekamo ago'ya 
kapi'mo avavusa aino auneme'amo amigeno 
heti'niye. Agi'amo Atamu'ae huno ate'niye. 
Goti'a lusi hoyamo vaino male'niya hoyafi'mo 
avalelino uno ate'niye. Ani hoyafi'mo mako 
ala ani 'mo hane'nigeno ani 'mo aeno nelati 
yapi'mo agi'amo inenigayagae . Hoya folagapi 
mago hane'niya yosamo alaga'amo vaya'mogi 

nesayana ofaligae. Ani yosa agi'amo ofalisayafe 
lokiya auneme'mo apamisi yosae. Mago yosa 
hoyafi hane'niya yosamo alaga'amo vaya'mogi 
nesayana hosu kava'e alagepa kava'e hisayafe'mo 
agegae. Goti'a Atamufe 'mo, Hoyale'mo yagaiyo, 
huno, Muki yosa alagamo afa'a negananagi hosu 
kava'e alagepa kava'e 'mo hisayafe'mo agesaya 
ya'mo apamisi yosa alagamo o'no. Ani yosa 
alagamo nesana'mo'mo alagepa kava'e hosu kava'e 
agegane. Nesana afina'mo ani afina'mo afa'a 
faligane, huno ha pai'niye. 

18-2 5 Goti'a mopaleti talo hu'niya afumo 
yagagafamo namamo Atamutegamo apavalelino 
e'nigeno Atamu'a apaki'apimo apate'niye. Goti'a 
agesa afi'niye, Atamu'a magoke'atomo maiya 
ya'mo 'mo alagepa osiyanage'na mago a 'mo 
ha'maesi ya a 'mo a'a'e'mo lokae'ana 
maisa'afe'mo talo hu'na amiguve, huno hu'niye. 
Inagi Goti'a Atamu'a alino havaeno ate'neno ala 
au'mo amigeno havae'nigeno GOti'a magoke haipa 
ayamufamo alino vayu huno alino agufale maleno 
ka'maeno ate'niye. Ani haipa ayamufaleti 'mo 
mago a 'mo talo hu'niye. Atamu'a. aupati'mo 
hetigeno' ae 'mo Goti'a ani a 'mo avalelino uno 

ami'niye. Ageteno'ae'mo afe'mo ha pai'niye^ 
Nagaekana huka mai'nane, huno, Nagai'ni 
nahaipa nayamufaleti'mo Goti'a talo huno 
kate'niyanage'na kakikamo ane hu'na kategauve, 
huno ha pai'niye. Goti'a Atamu haipa 
ayamufaleti'mo a 'mo talo hu'niya'mofe'mo 
hemeni mako vekamo ita'amogani afo'amoganife 'mo 
agesa o'afino a'a'e'mo lokae'ana magoke aiyaya 
hu'na'a'monanafa ina ya huno magoke ne'maiye. 
Goti'a^ mafa'nemo alitana apatetetana muki 
afa'a mai'naya y ate 'mo apaka setetana yagai'ao, 
huno hana pai'niye. Kukena'animo o'vai'ana 
anakufa alaga'age mai'a'mofe'mo anavagage 
osu'niye. Goti'a muki ya'mo talo hu'ni ya'mo 
ageyana alagi alagepa yane. Ani afina'mo 
agi'amo naya magokayagati magoke af inane. 
Goti ali'ya hano hu'nigeno Goti'a naya mago 
kayati lole afina'mo maino falu hu'niye. Ani 
afina'mo aeto agufa af inane huno male'niye. 

Yenesesi 3 

Atamugani Ivigani hosu kava'mo hu'na'ae 

1-7 Nakalo'yavemo'mo ala huno afi'niya 

ne'mo mai'neno muki yagagafamo apaka se'niye. 
Nakalo'yavemo'mo afe'mo ha pai'niye, Muki yosa 
alagamo o'ne'ao huno Goti'a lanaha pai'nifiye, 
huno afige'niye. Af ige'nigeno, Muki yosa 
alagamo afa'a negau'a'monanafa hoyafi folagapi 
yosa alagamo afa'a o'negau'ae, huno, Ame 
alisu'ana faligu'ae, huno ha pai'niye. 
Nakalo'yavemo*mo, Ha'ao ofaliga'ae, huno, 
Goti'a afiteno ani yosa alagamo nesa'a'mo'mo 
hosu kava'e alagepa kava'e hisayafe'mo 
agetetana Gotikana hutana maiga'ae, huno ha 
pai*niye. A'mo'mo yosa alagamo ageyana ha'ye 
higeno nesiya aipamo kali'niye. Yosa alagamo 
lagino neteno anau'amona amigeno ne'niye. 
Nete'ana anaulagamo halege*ana age'na'ae. 
Aga'ana anakufa'alaga*age mai'na'ae. Yosa 
haitamo hake "ana kena'animo vaite'ana 
hapi 'na'ae. 

8-15 Yagemo lamino falegeno'ae'mo Goti'a 
ani hoyafi umenitata hu'niye. Sapa sapa huno 
ege'ana afite'ana yosa aepafilega fala ki'ana 
mai'na'ae. Mai'na'ageno Goti'a eno Atamufe'mo, 
Haiyate mai'nane, huno higeno, Sapa sapa 

hanage'na afite'na nagufa' alaga'age 
mauva'mofe'mo koli hu'na fala ki'na mai'nove, 
huno higeno Goti'a, Ina la*mo kaha paigeka 
kagufa'alaga'age mai'nane, huno, Ha'ao hu'na 
o'ne'ao hu'nova yosa alagamo ne'napiye, huno 
af ike 'nigeno, Naminana a 'mo 'mo ani yosa alagamo 
lagino nami'nige'na ago ne'nove, huno ha 
pai'niye. A 'mo 'mo, Nakalo'yavemo'mo eno kapalo 
ke naha pai'nige'na lagi'na ne'nove, huno ha 
pai'niye. 

13-16 Goti'a nakalo'yave'mo ha pai'niye, 
Ina kava hana'mofe'mo mopale'mo kamulagepaleti 
ka'mo ukeka huka maigane, huno ke 
hisuge'apae'mo mafa'neka'e 'mo mani a 'mo 
mafa'ne ' a'e'mo kamemo hugae. Ani a 'mo 
mafa'ne'amo aiya kigupafi'mo haesanageno kagae 
kagenopamo aino atagigiye, huno ha pai'niye. 
Goti'a afe 'mo ha pai'niye, Ina kava hana'mofe'mo 
mafa'nekamo alika atesana 'mo 'mo kagafu kigiye. 
Anaukamofe'mo kahaisigeno anaukamo'mo yagaino 
kategaiye, huno ha pai'niye. 

17-18 Goti'a Atamufe'mo, Ina kava 
hana'mofe'mo ke hisugeno ino'mo yafu'mo ma 

mopafi hagegaiye, huno, Ne'yakamo nesanayafe 'mo 
ala huka kahau aeka alika afole aika negane. 
Ina ya huge hugeteka afa'a uka faligane. 
Mopaleti kagaemo talo hu'novanageka henaga'amo 
halate mopamo ha'malegane^ huno ha pai'niye. 

20-21 Goti'a sipisipi apakufamo alino 
kukena'animo talo huno vaino anate'niye. Ani 
a "mo 'mo muki ma mopafi vaya'mogi ita'apimo 
mai'nigeno Atamu'a a'amo agi'amo Ivi'ae huno 
ate'niye. 

22-24 Atamugani Ivigani hosu kava'e 
alagepa kava'e hisa'afe'mo age'na'ae. Yosa 
alagamo nesaya'mo'mo ofalisaya yosa alagamo 
lagi'ana o'nesa'afe 'mo Goti'a alino anatege'ana 
u'na'ae. Mago agelo vaya'mogi hoya'af if ale 'mo 
yagai'apa maisayafe'mo Goti'a apate'niye. 
Yatala naipe ata vaikanagana naipe vego vego 
nehi naipe yagaino ate'niye. Anau'amo'e a'a'e 
ani kanale hoyamo atale'ana u'ana alu 
mopale'mo hoyamo vaite'ana mai'na'ae. 

